CELEX: 62014TN0439
Language: hr
Date: 2014-06-16 00:00:00
Title: Predmet T-439/14: Tužba podnesena 16. lipnja 2014. – LS Cable & System protiv Komisije

25.8.2014   
            
            
               HR
            
            
               Službeni list Europske unije
            
            
               C 282/45
            
         Tužba podnesena 16. lipnja 2014. – LS Cable & System protiv Komisije
   (Predmet T-439/14)
   2014/C 282/59
   Jezik postupka: engleski
   
      Stranke
   
   
      Tužitelj: LS Cable & System LTD (Anyang, Republika Koreja) (zastupnici: S. Kinsella i S. Spinks, Solicitor)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 1. stavak 11. i članak 2. točku (t) Odluke Komisije C(2014) 2139 od 2. travnja 2014. koja se odnosi na postupak na temelju članka 101. UFEU-a i članka 53. EGP-a u predmetu AT.39610 – električni kablovi (u daljnjem tekstu: Odluka) u dijelu u kojem je upućena tužitelju;
            
         
               —
            
            
               podredno, znatno smanji iznos novčane kazne izrečene tužitelju u članku 20. točki (t) Odluke;
            
         
               —
            
            
               naloži Europskoj komisiji snošenje troškova tužitelja u ovim postupcima.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvim žalbenim razlogom tužitelj tvrdi da Odluka ne nudi dokaze koji s dovoljnim stupnjem izvjesnosti mogu dokazati da je tužitelj sudjelovao u jedinstvenoj trajnoj povredi jer se odluka temelji na netočnoj ocjeni i pruža nedovoljne dokaze tužiteljevog sudjelovanja u povredi povređujući članak 101. stavak 1. UFEU-a, članak 2. Uredbe br. 1/2003 i načelo presumpcije nevinosti.
            
         
               2.
            
            
               Drugim žalbenim razlogom tvrdi da primjena točke 18. Smjernica za izračun novčanih kazni u Odluci povređuje Smjernice za izračun novčanih kazni i načela proporcionalnosti, jednakog postupanja i zaštite legitimnih očekivanja jer:
               
                           —
                        
                        
                           bez objektivnog obrazloženja nije usklađena s Komisijinim Smjernicama za izračun novčanih kazni odvojenim postupanjem u slučajevima podvodnih visokonaponskih i podmorskih visokonaponskih kablova u svrhe pripisivanja tužitelju prodaja u EGP-u i neodražavanjem relativne težine tužitelja u povredi na odgovarajući način;
                        
                     
                           —
                        
                        
                           dovodi do diskriminatorne prednosti za proizvođače (uključujući tužitelja) koji proizvode samo podzemne visokonaponske električne kablove; i
                        
                     
                           —
                        
                        
                           vodi do pripisivanja tužitelju nerazmjerno velikog dijela prodaje u EGP-u.
                        
                     
         
               3.
            
            
               Trećim žalbenim razlogom tvrdi da Odluka povređuje članak 23. Uredbe (EZ) br. 1/2003, točku 20. Smjernica za izračun novčanih kazni i načelo proporcionalnosti time što Komisija nije na odgovarajući način uzela u obzir težinu povrede prilikom određivanja iznosa novčane kazne tužitelju ne uzimajući u obzir:
               
                           —
                        
                        
                           činjenicu da tužitelj proizvodi samo podzemne visokonaponske električne kablove;
                        
                     
                           —
                        
                        
                           tužiteljevo nepoznavanje podmorskog visokonaponskog dijela i određenih ključnih elemenata podzemnog visokonaponskog dijela povrede; i
                        
                     
                           —
                        
                        
                           tužiteljevo konkurentno postupanje u EGP-u i izvoznim područjima i prekid sudjelovanja u zabranjenom sporazumu u dijelu koji se odnosi na podzemne visokonaponske električne kablove.
                        
                     
         
               4.
            
            
               Četvrtim žalbenim razlogom tvrdi da odluka krši načela proporcionalnosti i jednakog postupanja time što je tužitelju odbijeno smanjenje kazne iznad 11 % na temelju olakotnih okolnosti.